3 POSĖDIS

**SPRENDIMAS**

**DĖL** **KAUNO RAJONO SAVIVALDYBĖS TARYBOS 2023 M. SAUSIO 26 D. SPRENDIMO NR. TS-6 „DĖL KAUNO RAJONO SAVIVALDYBĖS TARYBOS KONTROLĖS KOMITETO 2023 M. VEIKLOS PROGRAMOS PATVIRTINIMO“ PAKEITIMO**

2023 m. gegužės 25 d. Nr. TS-247

Kaunas

Vadovaudamasi Lietuvos Respublikos vietos savivaldos įstatymo 15 straipsnio   
2 dalies 6 punktu, 20 straipsnio 3 dalimi, Kauno rajono savivaldybės tarybos reglamento, patvirtinto Kauno rajono savivaldybės tarybos 2023 m. kovo 30 d. sprendimu Nr. TS-176 ,,Dėl Kauno rajono savivaldybės reglamento patvirtinimo“, 73 punktu, Kauno rajono savivaldybės taryba n u s p r e n d ž i a:

Pakeisti Kauno rajono savivaldybės tarybos Kontrolės komiteto 2023 m. veiklos programą, patvirtintą Kauno rajono savivaldybės tarybos 2023 m. sausio 26 d. sprendimu

Nr. TS-6 „Dėl Kauno rajono savivaldybės tarybos Kontrolės komiteto 2023 m. veiklos programos patvirtinimo“ ir ją išdėstyti nauja redakcija (pridedama).

Šis sprendimas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams   
(A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

Savivaldybės meras Valerijus Makūnas

PATVIRTINTA

Kauno rajono savivaldybės tarybos

2023 m. sausio 26 d. sprendimu Nr. TS-6

(2023 m. gegužės 25 d. sprendimo Nr. TS-247

redakcija)

**KONTROLĖS KOMITETO 2023 M. VEIKLOS PROGRAMA**

|  |  |  |  |
| --- | --- | --- | --- |
| Eil.  Nr. | Darbų pavadinimas | Įvykdymo terminas | Vykdytojai |
|  | Kontrolės ir audito tarnybos veiklos plano ketvirčio vykdymo ataskaitos svarstymas | Per vieną mėnesį nuo kiekvieno ketvirčio pabaigos | Komiteto nariai,  Kontrolės ir audito tarnyba |
|  | Kontrolės ir audito tarnybos 2022 m. veiklos ataskaitos svarstymas ir, pagal poreikį, išvadų parengimas ir teikimas Savivaldybės tarybai | 2023 m. II ketv. | Kontrolės komiteto pirmininkas ir nariai |
|  | Kontrolės ir audito tarnybos 2022 ir ankstesniais metais atliktų auditų metu teiktų rekomendacijų įgyvendinimo svarstymas | 2023 m. II ketv. | Komiteto nariai,  Kontrolės ir audito tarnyba,  Kauno rajono savivaldybės administracijos direktorius,  Savivaldybės įstaigų ir/ar padalinių vadovai, pagal poreikį |
| 4. | Kauno rajono savivaldybės 2022 m. konsoliduotųjų ataskaitų rinkinio, savivaldybės biudžeto ir turto naudojimo finansinio (teisėtumo) audito ataskaitos ir išvados svarstymas | 2023 m. II ketv. | Kontrolės komiteto pirmininkas ir nariai |
| 5. | Gyventojų, įstaigų, institucijų ir organizacijų prašymų, pranešimų, skundų ir pareiškimų dėl Kauno rajono savivaldybės lėšų ir turto naudojimo, valdymo ir disponavimo, administracijos  veiklos nagrinėjimas ir pasiūlymų Savivaldybės tarybai teikimas | Nuolat, pagal poreikį | Kontrolės komiteto pirmininkas ir nariai |
| 6. | Kontrolės ir audito tarnybos 2023 ir ankstesniais metais atliktų auditų metu teiktų rekomendacijų įgyvendinimo svarstymas | 2023 m. III ketv. | Komiteto nariai,  Kontrolės ir audito tarnyba,  Kauno rajono savivaldybės administracijos direktorius,  Savivaldybės įstaigų ir/ar padalinių vadovai, pagal poreikį |
| 7. | Kontrolės ir audito tarnybos 2024 m. veiklos plano svarstymas | Iki 2023 m. lapkričio 5 d. | Komiteto nariai,  Kontrolės ir audito tarnyba |
| 8. | Kontrolės ir audito tarnybos 2024 metų biudžeto sąmatos projekto svarstymas | 2023 m. IV ketv. | Komiteto nariai,  Savivaldybės kontrolierė |
| 9. | Savivaldybės kontrolės ir audito tarnybos 2023 m. veiklos vykdymui skirtų asignavimų panaudojimo įvertinimas ir, pagal poreikį, išvados parengimas ir teikimas Savivaldybės tarybai | Per vieną mėnesį pasibaigus 2023 metams | Komiteto nariai, Savivaldybės kontrolierė, Savivaldybės administracijos Biudžeto ir Finansų skyriaus vedėjai, esant poreikiui |
| 10. | Kontrolės komiteto 2023 m. veiklos ataskaitos parengimas ir teikimas Savivaldybės tarybai | 2024 m. sausio mėn. | Kontrolės komiteto pirmininkas |
| 11. | Kontrolės komiteto 2024 m. veiklos programos rengimas ir teikimas Savivaldybės tarybai | 2024 m. sausio mėn. | Kontrolės komiteto pirmininkas |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_